ΠΕΡΙΕΧΟΜΕΝΑ
ΑΠΟΦΑΣΕΙΣ
Αποδοχή δωρεάς αξίας εννιακοσίων ογδόντα
ευρώ (980,00 €) της εταιρίας Mylaki Shipping
Agency Ltd , προς την Ελληνική Αστυνομία.
Καθιέρωση υπερωριακής απογευματινής εργασίας με αμοιβή για την Προϊσταμένη της Διεύθυν-
σης Δημόσιας Υγείας και Κοινωνικής Μέριμνας
Π.Ε. Χαλκιδικής, της Περιφέρειας Κεντρικής Μακεδονίας για το Α’ εξάμηνο του έτους 2024.
Καθιέρωση υπερωριακής εργασίας με αμοιβή
κατά τις απογευματινές ώρες για το προσωπικό
που υπηρετεί στη Διεύθυνση Τεχνικών Έργων Π.Ε.
Ιωαννίνων της Περιφέρειας Ηπείρου για το A’ Εξάμηνο του έτους 2024.
ΑΠΟΦΑΣΕΙΣ
(1)
Αποδοχή δωρεάς αξίας εννιακοσίων ογδόντα
ευρώ (980,00 €) της εταιρίας Mylaki Shipping
Agency Ltd , προς την Ελληνική Αστυνομία.
Με την υπό στοιχεία 9007/11/228-γ από 05/04/2024
απόφαση του Διευθυντή της Διεύθυνσης Αστυνομίας Ευβοίας του Αρχηγείου της Ελληνικής Αστυνομίας,
που εκδόθηκε σύμφωνα με τις διατάξεις της παρ. 1 του
άρθρου 3 του ν. 4182/2013 (Α’ 185), κατ’ εφαρμογή και
των διατάξεων των άρθρων 496, 498 και 499 Α.Κ., γίνεται αποδεκτή η δωρεά της εταιρίας Mylaki Shipping
Agency Ltd, η οποία εδρεύει επί της οδού Α. Νίκα 18
περιοχή Κάραβος Αλιβερίου Ευβοίας, με εταιρικό Α.Φ.Μ.:
095240226/Δ.Ο.Υ Κύμης και νόμιμο εκπρόσωπό της τον
ΤΣΑΛΑΜΑΝΙΟ Ευστράτιο - Παναγιώτη, προς την Ελληνική Αστυνομία και συγκεκριμένα προς το Τμήμα Ασφαλεί-
ας Χαλκίδας της Διεύθυνσης Αστυνομίας Ευβοίας, εκτιμώμενης αξίας εννιακοσίων ογδόντα ευρώ (980,00 €),
που αφορά ένα (1) πολυμηχάνημα μάρκας BROTHER,
μοντέλο MFC L-6915 DW.
Ο Διευθυντής
ΑΘΑΝΑΣΙΟΣ ΓΕΡΟΓΙΑΚΟΜΟΣ
Αριθμ. οικ.226437/866
(2)
Καθιέρωση υπερωριακής απογευματινής εργασίας με αμοιβή για την Προϊσταμένη της Διεύ-
θυνσης Δημόσιας Υγείας και Κοινωνικής Μέριμνας Π.Ε. Χαλκιδικής, της Περιφέρειας Κεντρικής
Μακεδονίας για το Α’ εξάμηνο του έτους 2024.
Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Την παρ. 7 του άρθρου 25 του ν. 2738/1999 σε συνδυασμό με το εδάφιο α της παρ. 1 του άρθρου 282 του
ν. 3852/2010 «Νέα Αρχιτεκτονική της Αυτοδιοίκησης και της
Αποκεντρωμένης Διοίκησης - Πρόγραμμα Καλλικράτης».
2. Το άρθρο 29 του Κώδικα Κατάστασης Δημοσίων Πολιτικών Διοικητικών Υπαλλήλων και Υπαλλήλων Ν.Π.Δ.Δ.
(ν. 3528/2007, Α’ 26).
3. Το άρθρο 159 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α’ 87).
4. Το π.δ. 133/2010 «Οργανισμός της Περιφέρειας Κεντρικής Μακεδονίας» (Α’ 226), όπως αυτό τροποποιή-
θηκε με την υπ’ αρ. 81320 + 77909/01-12-2016 (Β’ 4302)
απόφαση του Γενικού Γραμματέα της Αποκεντρωμένης
Διοίκησης Μακεδονίας - Θράκης περί έγκρισης τροποποίησης του Οργανισμού Εσωτερικής Υπηρεσίας της
Περιφέρειας Κεντρικής Μακεδονίας.
5. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
6. Την υπό στοιχεία 2/31029/ΔΕΠ/6-5-2016 εγκύκλιο
του Γενικού Λογιστηρίου του Κράτους αναφορικά με την
παροχή οδηγιών για την εφαρμογή των διατάξεων του
Κεφαλαίου Β’ του ν. 4354/2015.
7. Την υπ’ αρ. 2/1757/0026/10-1-2017 (Β’ 17) απόφαση
του Αναπληρωτή Υπουργού Οικονομικών περί καθορισμού δικαιολογητικών για την καταβολή αποζημίωσης
για υπερωριακή, νυχτερινή, Κυριακών και εξαιρέσιμων
ημερών εργασίας.
8. Την υπό στοιχεία ΓΠΚΜ/1008/10.04.2023 απόφαση
του Περιφερειάρχη Π.Κ.Μ. «Τοποθέτηση Προϊσταμένου
Γενικής Διεύθυνσης Δημόσιας Υγείας και Κοινωνικής Μέριμνας της ΠΚΜ».
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
16 Απριλίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 2279
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2279/16.04.2024
9. Το υπ’ αρ. οικ.796325/4053/22-11-2023 έγγραφο της
Διεύθυνσης Δημόσιας Υγείας και Κοινωνικής Μέριμνας
της ΠΕ Χαλκιδικής με θέμα «Έγκριση πίστωσης - ανάληψη δαπάνης για την πραγματοποίηση υπερωριών από
τους υπαλλήλους της Διεύθυνσης Δημόσιας Υγείας και
Κοινωνικής Μέριμνας ΠΕΧ για τους μήνες Ιανουάριος Ιούνιος 2024».
10. Την υπ’ αρ. 1646/2023 (Πρακτικό 50ο/12.12.2023)
απόφαση της Οικονομικής Επιτροπής της Π.Κ.Μ.
11. Την υπ’ αρ. 17255(397)/09.01.2024 (Β’ 148) απόφαση του Περιφερειάρχη της Π.Κ.Μ. περί μεταβίβασης
αρμοδιοτήτων της Π.Κ.Μ καθώς και παροχή εξουσιοδότησης υπογραφής εγγράφων, αποφάσεων και άλλων
πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ».
12. Την ανάγκη κάλυψης εποχικών, έκτακτων και
επειγουσών υπηρεσιακών αναγκών οι οποίες δεν μπορούν να καλυφθούν κατά τη διάρκεια του τακτικού
ωραρίου και έχουν τεκμηριωθεί αναλυτικά στο υπ’ αρ.
οικ.796325/4053/22-11-2023 έγγραφο της Διεύθυνσης
Δημόσιας Υγείας και Κοινωνικής Μέριμνας της ΠΕ Χαλκιδικής και ενδεικτικά και επιγραμματικά αναφέρονται
οι κάτωθι λόγοι κάλυψης εποχικών αναγκών:
α) Έλεγχοι εφαρμογής της αντικαπνιστικής νομοθεσίας,
β) έλεγχοι εφαρμογής των μέτρων για τον περιορισμό
της διασποράς και την αντιμετώπιση εκτάκτων καταστάσεων σε περιπτώσεις έξαρσης-επιδημίας λοιμωδών
νοσημάτων που θέτουν σε κίνδυνο τη Δημόσια Υγεία
π.χ. γαστρεντερίτιδα σε παιδικές εξοχές, γ) εποχικούς
ελέγχους σε περιόδους όπως π.χ. κατά την θερινή λόγω
τουριστικής περιόδου ή εντατικοποίηση ελέγχων σε ξενοδοχειακές επιχειρήσεις καταστήματα υγειονομικού
ενδιαφέροντος των οποίων το ωράριο λειτουργίας τους
αρχίζει μετά τις 12 το μεσημέρι και καθιστά αδύνατο τον
έλεγχο έως στις 15:00 λόγω του αυξημένου αριθμού των
επιχειρήσεων (π.χ. εξέταση καταγγελιών που αφορούν
εξυγιάνσεις και οχλήσεις από δραστηριότητες που λόγω
της φύσης τους λαμβάνουν χώρα τις ώρες μη λειτουργίας των υπηρεσιών, όπως παράνομη και προβληματική
λειτουργία εγκαταστάσεων και δραστηριοτήτων που
δημιουργούν οχλήσεις όπως γυμναστήρια κ.ά), δ) υγειονομικούς ελέγχους σε επιχειρήσεις τροφίμων, ποτών
και παροχής υγειονομικού ενδιαφέροντος με αυξημένη
συχνότητα κατά τις εορταστικές περιόδους (Πάσχα κ.λπ.)
κατόπιν εντολών λοιπών φορέων, π.χ. Υπουργείο Υγείας, ΕΦΕΤ, ε) έκτακτους και επιτακτικούς ελέγχους είτε
κατόπιν καταγγελίας που εμπίπτει στις αρμοδιότητες
των τμημάτων, είτε κατόπιν εισαγγελικών παραγγελιών
και εντολών ή σε συνδρομή με το αρμόδιο Υπουργείο ή
αρμόδια αρχή π.χ. ΚΔΑΠ, Κέντρα αισθητικής, φυσιοθεραπεύτρια κ.ά., στ) έλεγχος της διευρυμένης λειτουργία
φαρμακείων, ζ) έλεγχοι σε μονάδες ψυχικής υγείας, κέντρων αποκατάστασης, Φυσικοθεραπευτηρια, Φαρμα-
κεία, Γυμναστήρια, Κέντρων Αισθητικής, Κ.Δ.ΑΠ με δεδομένο την αυξημένη εποχιακή λειτουργία των μονάδων
αυτών, καθιστά, αφενός, επιβεβλημένο τον έλεγχο κατά
τις απογευματινές ώρες, λόγω του ωραρίου λειτουργίας
τους και αφετέρου, να εξετασθούν οι καταγγελίες που
λάμβαναν χώρα κατά τις απογευματινές ώρες.
13. Την υπ’ αρ. 25916/89/12.01.2024 (ΑΔΑ: 636Υ7ΛΛ80Ξ) απόφαση ανάληψης υποχρέωσης (α/α 234) με
την οποία εγκρίθηκε η δέσμευση πίστωσης ύψους
5.600,00 ευρώ στον προϋπολογισμό της Περιφέρειας
Κεντρικής Μακεδονίας, οικονομικού έτους 2024 για
την υπερωριακή απασχόληση των υπαλλήλων της Διεύθυνσης Δημόσιας Υγείας και Κοινωνικής Μέριμνας
Π.Ε. Χαλκιδικής.
14. Το γεγονός ότι από τη απόφαση αυτή προκύπτει
δαπάνη ύψους 5.600,00 € στον ΚΑΕ 0511 του Προϋπολογισμού της Περιφέρειας Κεντρικής Μακεδονίας, απο-
φασίζουμε:
Εγκρίνουμε την καθιέρωση υπερωριακής (απογευματινής) εργασίας με αμοιβή, για την Προϊσταμένη της
Διεύθυνσης Δημόσιας Υγείας και Κοινωνικής Μέριμνας
της Π.Ε Χαλκιδικής. από τη δημοσίευση της παρούσας
στην Εφημερίδα της Κυβερνήσεως και συγκεκριμένα
από τον μήνα Απρίλιο 2024 έως και 30 Ιουνίου 2024.
Ορίζουμε ότι:
1. Ο αριθμός των υπαλλήλων που θα απασχοληθεί
υπερωριακά ανέρχεται σε μία (1) υπάλληλο.
2. Οι συνολικές ώρες υπερωριακής απασχόλησης καθ’
υπέρβαση του υποχρεωτικού ωραρίου ορίζονται σε 40
ώρες ανά μήνα και ανά υπάλληλο, με ανώτατο όριο
ωρών εργασίας ανά υπάλληλο τις 120 ώρες ανά εξάμηνο.
3. Για την πραγματοποίηση της υπερωριακής εργασίας θα εκδοθεί απόφαση συγκρότησης συνεργείου υπε-
ρωριακής απασχόλησης, στην οποία θα αναφέρεται ο
αριθμός και το ονοματεπώνυμο της συμμετέχουσας στο
συνεργείο υπαλλήλου, η κατηγορία και το Μ.Κ. αυτής, το
συνολικό χρονικό διάστημα, καθώς και οι ώρες απασχόλησής της, κατά μήνα.
4. Για την υπερωριακή εργασία θα τηρείται ξεχωριστό
δελτίο παρουσίας της υπαλλήλου, στο οποίο θα αναγράφεται η ώρα έναρξης της υπερωριακής εργασίας και η
ώρα αποχώρησης.
Η απόφαση αυτή να δημοσιευθεί στην Εφημερίδα της
Κυβερνήσεως.
Πολύγυρος, 29 Μαρτίου 2024
Με εντολή Περιφερειάρχη
Η Προϊσταμένη της Γενικής
Διεύθυνσης Δημόσιας Υγείας
και Κοινωνικής Μέριμνας
ΚΑΛΛΙΟΠΗ ΜΠΑΛΛΑ
Ι
Αριθμ. 53790/5970
(3)
Καθιέρωση υπερωριακής εργασίας με αμοιβή
κατά τις απογευματινές ώρες για το προσωπικό
που υπηρετεί στη Διεύθυνση Τεχνικών Έργων
Π.Ε. Ιωαννίνων της Περιφέρειας Ηπείρου για το
A’ Εξάμηνο του έτους 2024.
Ο ΠΕΡΙΦΕΡΕΙΑΡΧΗΣ ΗΠΕΙΡΟΥ
Έχοντας υπόψη:
α) Τα άρθρα 159 και 186 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α’ 87).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2279/16.04.2024
β) Το π.δ. 140/2010 «Οργανισμός Περιφέρειας Ηπείρου» (Α’  233), όπως τροποποιήθηκε με την υπ’  αρ.
202855/27.12.2016 (Β’ 4400) απόφαση του Ασκούντος
καθήκοντα Γενικού Γραμματέα Αποκεντρωμένης Διοίκησης Ηπείρου - Δυτικής Μακεδονίας και την υπ’ αρ.
163473/24.10.2017 (Β’ 3878) απόφαση του Συντονιστή
Αποκεντρωμένης Διοίκησης Ηπείρου - Δυτικής Μακεδονίας.
γ) Το άρθρο 20 του ν. 4354/2015 «Διαχείριση μη εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
δ) Την υπό στοιχεία 2/31029/ΔΕΠ/6.05.2016 εγκύκλιο του Γ.Λ.Κ. «Παροχή οδηγιών για την εφαρμογή των
διατάξεων του κεφαλαίου Β’ του ν. 4354/2015» (ΑΔΑ:
ΩΛ9ΣΗ-0ΝΜ).
ε) Την υπό στοιχεία ΔΙΑΔΠ/Γ2γ/οίκ. 1692/27.06.2006
(Β’ 769) απόφαση του Υπουργού Εσωτερικών, Δημόσιας Διοίκησης και Αποκέντρωσης, όπως τροποποιήθη-
κε με την υπό στοιχεία ΔΙΑΔΠ/ΦΒ1/14757/25.07.2011
(Β’ 1659).
στ) Τις διατάξεις του Μέρους Γ’ του ν. 5045/2023 «Ενίσχυση του εισοδήματος των μισθωτών, των νέων, της
οικογένειας και της εργασίας - Συνταξιοδοτικές ρυθμίσεις και άλλες επείγουσες διατάξεις» (Α’ 136).
ζ) Την υπό στοιχεία 2/97758/ΔΕΠ/19.10.2023 εγκύκλιο
του Γ.Λ.Κ. «Παροχή οδηγιών για την εφαρμογή των διατάξεων του Μέρους Γ’ του ν. 5045/2023 “Ενίσχυση του
εισοδήματος των μισθωτών, των νέων, της οικογένειας
και της εργασίας - Συνταξιοδοτικές ρυθμίσεις και άλλες
επείγουσες διατάξεις”» (ΑΔΑ: Ψ167Η-Θ16).
η) Το γεγονός ότι για την υπερωριακή απασχόληση
έχουν προβλεφθεί σχετικές πιστώσεις.
θ) Την υπ’ αρ. 5348/2203/05.04.2024 απόφαση του
Περιφερειάρχη με θέμα «Έγκριση διάθεσης πίστωσης
σε βάρος των πιστώσεων του έργου της ΣΑΕΠ 018/2
Ηπείρου με Κ.Α2011ΕΠ01820003 “Δαπάνες εκτός έδρας
κίνησης και οδοιπορικά έξοδα και αμοιβές για ειδικές εργασίες” (Υποέργο: Δαπάνη υπερωριακής απασχόλησης
έτους 2024 των υπαλλήλων της Διεύθυνσης Τεχνικών
Έργων ΠΕ Ιωαννίνων)», αποφασίζουμε:
Εγκρίνουμε για το A’ Εξάμηνο του έτους 2024 την καθιέρωση υπερωριακής απασχόλησης με αμοιβή κατά τις
απογευματινές ώρες, για το προσωπικό που απασχολείται στη Διεύθυνση Τεχνικών Έργων Π.Ε. Ιωαννίνων για
την αντιμετώπιση εκτάκτων και επειγουσών αναγκών,
όπως:
Α) Διεύθυνση Τεχνικών Έργων Π.Ε. Ιωαννίνων:
Συμμετοχή στο Τεχνικό Συμβούλιο Δημοσίων Έργων
Περιφέρειας Ηπείρου Γνωμοδοτεί για θέματα έγκρισης
κατάπτωσης εγγυητικής επιστολής συμμετοχής σε διαγωνισμούς δημοσίων συμβάσεων, έγκριση Πρωτοκόλ-
λων διαπίστωσης βλαβών λόγω ανωτέρας βίας, έγκριση
Α.Π.Ε. [τακτοποιητικών, μειωτικών, υπερβάσεως με τροποποίηση σύμβασης (έως 15%) και με συμπληρωματική
σύμβαση (άνω του 15% έως 50%)], έγκριση μελετών,
έγκριση παράτασης προθεσμίας περαίωσης μελέτης,
εξέταση ενστάσεων - αιτήσεων θεραπείας, έγκριση για
την παροχή υπηρεσίας τεχνικού συμβούλου, έγκριση
εκτέλεσης έργων με αυτεπιστασία, έγκριση εγγραφών,
αναθεωρήσεων, διαγραφών από τα Μητρώα των Π.Ε.
Τεχνολόγων και εμπειροτεχνών.
- Εισαγωγή εισερχομένων εγγράφων στο ηλεκτρονικό πρωτόκολλο, χορήγηση βεβαιώσεων χιλιομετρικών
αποστάσεων, έκδοση βεβαιώσεων παύσης άσκησης
επαγγέλματος μηχανικών, καθώς και βεβαιώσεων επανόδου στην άσκηση επαγγέλματος μηχανικού. Διανομή,
διεκπεραίωση, αρχειοθέτηση, ακριβή αντίγραφα εξερχομένων εγγράφων.
- Τήρηση μητρώου εγγεγραμμένων στα Μητρώα της
Π.Ε. Ιωαννίνων παραλαβή αιτήσεων εγγραφής - αναθεώρησης εγγραφής εισήγησης στο Τεχνικό Συμβούλιο
Δημοσίων Έργων, έκδοση βεβαίωσης.
- Έκδοση βεβαιώσεων παύσης άσκησης επαγγέλματος
μηχανικών, καθώς και έκδοση βεβαιώσεων επανόδου
στην άσκηση επαγγέλματος μηχανικού.
- Συμμετοχή σε Παραλαβές Έργων άλλων Αναθετουσών Αρχών.
- Συμμετοχή στην Επιτροπή Επικινδύνως Ετοιμόρροπων
Κατασκευών του άρθρου 7 του π.δ. 13.04.1929 (Α’ 153).
- Συμμετοχή στην Ειδική Επιτροπή Επικινδύνως Ετοιμόρροπων (Ε.ΕΠ.ΕΤ.) του άρθρου 23 του ν. 4787/2021
(Α’ 44).
- Συμμετοχή σε επιτροπές διενέργειας προσεισμικού
ελέγχου σε σχολικά συγκροτήματα που βρίσκονται στον
Δήμο Ιωαννιτών της Π.Ε. Ιωαννίνων.
- Συμμετοχή σε επιτροπή χορήγησης βεβαίωσης λειτουργίας ιατρείων - πολυιατρείων.
- Τεχνική υποστήριξη ΟΤΑ α’ Β δια μέσω Προγραμματικών Συμβάσεων Συνεργασίας.
- Γραμματειακή Υποστήριξη στην Επιτροπή Περιβάλλοντος Χωρικού Σχεδιασμού και Ανάπτυξης Π.Η.
Β) Τμήμα Συγκοινωνιακών Έργων Π.Ε. Ιωαννίνων:
- Λήψη στοιχείων για σύνταξη μελετών που αφορούν
την κατασκευή Δημοσιών Έργων σε δίκτυα αρμοδιότητας ΔΤΕΠΕΙ.
- Διεξαγωγή διαγωνιστικής διαδικασίας για την ανάθεση υλοποίησης των έργων.
- Επίβλεψη των εργασιών που απαιτούνται για την κατασκευή των έργων.
- Τεχνική αστυνόμευση οδών αρμοδιότητας Δ.Τ.Ε.Π.Ε.Ι.
- Λήψη στοιχείων που αφορούν θέματα απαλλοτριώσεων.
- Απογραφή, ταξινόμηση και χορήγηση άδειας και πινακίδων κυκλοφορίας.
- Μεταβίβαση άδειας και πινακίδων κυκλοφορίας.
- Αντικατάσταση άδειας και πινακίδων κυκλοφορίας.
- Διαγραφή, Προσωρινή ακινητοποίηση, Επανακυκλοφορία.
- Χορήγηση βεβαιώσεως εκτέλεσης έργου εκσκαφής
για έκδοση άδειας φορτηγού ΙΧ.
- Χορήγηση βεβαιώσεων καταβολής Τελών Χρήσης
Μ.Ε., μη κατοχής Μ.Ε.
- Διενέργεια αυτοψίας σε Μ.Ε.
- Διάφορα (παροχή πληροφοριών σε Αστυνομία, ανακλήσεις αδειών λόγω παραβάσεων, πληροφορίες σε
υπηρεσίες-δικηγόρους, διαβιβάσεις φακέλων σε άλλες
Π.Ε. κ.τ.λ.).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2279/16.04.2024
Γ) Τμήμα Δομών Περιβάλλοντος Π.Ε. Ιωαννίνων:
- Εκτέλεση και μελέτη εγγειοβελτιωτικών έργων, έργων
περιβάλλοντος και υδραυλικών έργων.
- Άσκηση εποπτείας επί των Γενικών Οργανισμών Εγγείων Βελτιώσεων (ΓΟΕΒ).
- Εποπτεία - αστυνόμευση ρεμάτων.
- Αυτοψίες - έκδοση γνωμοδοτήσεων για την εκτέλεση
εργασιών εντός ζώνης εγγειοβελτιωτικών έργων.
Η Διεύθυνση Τεχνικών Έργων Π.Ε. Ιωαννίνων διαθέτει
ελάχιστους υπαλλήλους για τη διεκπεραίωση τόσο των
παραπάνω εργασιών, όσο και πλήθους άλλων καθημερινών αιτημάτων.
Οι παραπάνω εργασίες πρέπει να πραγματοποιηθούν
εντός των προθεσμιών που ορίζονται κατά περίπτωση
από τις σχετικές διατάξεις και με δεδομένο ότι οι υπάλληλοι της Υπηρεσίας συμμετέχουν ως μέλη σε διάφορες
Επιτροπές και τους έχουν ανατεθεί και καθήκοντα άλλων
υπηρεσιών.
Στη συνέχεια θα εκδοθεί απόφαση συγκρότησης συνεργείου υπερωριακής απασχόλησης, στην οποία θα
αναφέρονται ονομαστικά οι συμμετέχοντες υπάλληλοι,
το αντικείμενο απασχόλησης, το χρονικό διάστημα, καθώς και οι κατά μήνα ώρες απασχόλησης για τον καθένα.
Για την υπερωριακή εργασία θα τηρείται ξεχωριστό δελτίο παρουσίας των υπαλλήλων, στο οποίο θα αναγρά-
φεται η ώρα προσέλευσης και η ώρα αποχώρησης. Ο
Γενικός Διευθυντής Αναπτυξιακού Προγραμματισμού,
Περιβάλλοντος και Υποδομών θα βεβαιώνει την υπερωριακή απασχόληση των υπαλλήλων και το υπερωριακά
παρασχεθέν έργο.
Οι υπάλληλοι που προβλέπεται να απασχοληθούν
είναι είκοσι (20) και οι ώρες απογευματινής απασχόλησης των υπαλλήλων θα είναι στο σύνολό τους δύο
χιλιάδες τετρακόσιες (2.400) για όλο το A’ Εξάμηνο του
έτους 2024 και σε κάθε περίπτωση δε θα ξεπερνούν τις
εκατόν είκοσι (120) ώρες το εξάμηνο ανά υπάλληλο. Η
δε δαπάνη που προκαλείται ανέρχεται στο ποσό των
35.000,00 € για ολόκληρο το έτος 2024 (Α’ Εξάμηνο και
Β’ Εξάμηνο) και θα βαρύνει την ΣΑΕΠ 018/2 Ηπείρου με
Κ.Α2011ΕΠ01820003.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 5 Απριλίου 2024
Ο Περιφερειάρχης
ΑΛΕΞΑΝΔΡΟΣ ΚΑΧΡΙΜΑΝΗΣ

[Source: 20240202279.pdf | Tokens: 14667]